title: Kommissionens gennemførelsesforordning (EU) nr. 1/2013 af 3. januar 2013 om faste importværdier med henblik på fastsættelse af indgangsprisen for visse frugter og grøntsager

text:
               4.1.2013

               DA

               Den Europæiske Unions Tidende

               L 1/13

         KOMMISSIONENS GENNEMFØRELSESFORORDNING (EU) Nr. 1/2013
   af 3. januar 2013
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. januar 2013.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  45,1

                  TN

                  72,6

                  TR

                  107,0

                  ZZ

                  74,9

                  0707 00 05

                  EG

                  191,6

                  TR

                  128,6

                  ZZ

                  160,1

                  0709 93 10

                  MA

                  40,0

                  TR

                  112,0

                  ZZ

                  76,0

                  0805 10 20

                  EG

                  73,2

                  MA

                  68,7

                  TR

                  62,5

                  ZZ

                  68,1

                  0805 20 10

                  MA

                  72,8

                  ZZ

                  72,8

                  0805 20 30, 0805 20 50, 0805 20 70, 0805 20 90

                  IL

                  78,4

                  MA

                  101,4

                  TR

                  86,0

                  ZZ

                  88,6

                  0805 50 10

                  TR

                  73,5

                  ZZ

                  73,5

                  0808 10 80

                  MK

                  34,9

                  US

                  177,9

                  ZZ

                  106,4

                  0808 30 90

                  US

                  187,1

                  ZZ

                  187,1

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2016/824 af 25. maj 2016 om gennemførelsesmæssige tekniske standarder for indholdet af og formatet for beskrivelsen af multilaterale handelsfaciliteters og organiserede handelsfaciliteters funktion og meddelelsen til Den Europæiske Værdipapir- og Markedstilsynsmyndighed i henhold til Europa-Parlamentets og Rådets direktiv 2014/65/EU om markeder for finansielle instrumenter (EØS-relevant tekst)

text:
               26.5.2016

               DA

               Den Europæiske Unions Tidende

               L 137/10

         KOMMISSIONENS GENNEMFØRELSESFORORDNING (EU) 2016/824
   af 25. maj 2016
   om gennemførelsesmæssige tekniske standarder for indholdet af og formatet for beskrivelsen af multilaterale handelsfaciliteters og organiserede handelsfaciliteters funktion og meddelelsen til Den Europæiske Værdipapir- og Markedstilsynsmyndighed i henhold til Europa-Parlamentets og Rådets direktiv 2014/65/EU om markeder for finansielle instrumenter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (1), særlig artikel 18, stk. 11, tredje afsnit, og
   ud fra følgende betragtninger:

               (1)

               Det er vigtigt at anerkende de kompetente myndigheders behov for at modtage fuldstændige oplysninger om formålet med, strukturen for og organisationen af multilaterale handelsfaciliteter (MHF'er) og organiserede handelsfaciliteter (OHF'er), som de skal føre tilsyn med for at sikre, at finansielle markeder er effektive og velfungerende.

               (2)

               Disse oplysninger bør bygge på de oplysninger, som et investeringsselskab eller en markedsoperatør skal forelægge som en del af de generelle betingelser for meddelelse af tilladelser i henhold til direktiv 2014/65/EU. Oplysningerne bør fokusere på handelssystemets specifikke funktioner, så de kompetente myndigheder kan vurdere, om systemet opfylder definitionen af en MHF eller en OHF, og om det er i overensstemmelse med de særlige markedspladsorienterede krav i direktiv 2014/65/EU og Europa-Parlamentets og Rådets forordning (EU) nr. 600/2014 (2). Kravet om en udførlig beskrivelse bør ikke berøre et investeringsselskabs eller en markedsoperatørs pligt til at forelægge andre oplysninger for den kompetente myndighed i henhold til direktiv 2014/65/EU og forordning (EU) nr. 600/2014 eller de kompetente myndigheders ret til at anmode om andre oplysninger som led i deres løbende tilsyn med markedspladser.

               (3)

               De oplysninger, som modtages af de kompetente myndigheder, bør sikre indsamling af udførlige beskrivelser af MHF'ens eller OHF'ens funktion i henhold til direktiv 2014/65/EU på en ensartet måde og en effektiv behandling af oplysninger vedrørende eksisterende MHF'er, der allerede er i drift i henhold til en national tilladelse på det tidspunkt, hvor kravet om at forelægge en udførlig beskrivelse træder i kraft.

               (4)

               Da SMV-vækstmarkeder adskiller sig fra andre MHF'er, i og med de er underlagt yderligere krav i henhold til direktiv 2014/65/EU, er det nødvendigt at SMV-vækstmarkeder forelægger yderligere oplysninger.

               (5)

               Da OHF'er adskiller sig fra MHF'er, i og med handelsprocessen kan indebære, at operatøren anvender skønsmæssige regler, og fordi OHF-operatøren vil være ansvarlig over for brugerne af systemet, bør OHF'er forelægge yderligere oplysninger.

               (6)

               For at sikre en effektiv behandling bør de krævede oplysninger forelægges i elektronisk format.

               (7)

               For at gøre det nemmere for Den Europæiske Værdipapir- og Markedstilsynsmyndighed (ESMA) at offentliggøre listen over alle MHF'er og OHF'er i Unionen ledsaget af oplysninger om de tjenesteydelser, de leverer, og den entydige kode, der identificerer dem, bør der anvendes en standardmodel til disse oplysninger.

               (8)

               Af hensyn til sammenhængen og for at sikre velfungerende finansmarkeder er det nødvendigt, at bestemmelserne i denne forordning og de beslægtede nationale bestemmelser til gennemførelse af direktiv 2014/65/EU anvendes fra den samme dato.

               (9)

               Personoplysninger, der forelægges i henhold til denne forordning, bør være til udtrykkeligt angivne og legitime formål og må ikke senere gøres til genstand for behandling, som er uforenelig med disse formål. I henhold til artikel 6 i Europa-Parlamentets og Rådets direktiv 95/46/EF (3) må personoplysninger ikke opbevares i et længere tidsrum end det, der er nødvendigt af hensyn til udøvelsen af tilsynshvervet, og der bør angives en maksimal opbevaringsperiode.

               (10)

               Denne forordning er baseret på det udkast til gennemførelsesmæssige tekniske standarder, som ESMA har forelagt Kommissionen.

               (11)

               ESMA har gennemført åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele i forbindelse hermed samt indhentet en udtalelse fra interessentgruppen for værdipapirer og markeder, der er nedsat i henhold til artikel 37 i Europa-Parlamentets og Rådets forordning (EU) nr. 1095/2010 (4) —

         VEDTAGET DENNE FORORDNING:
   Artikel 1
   Definitioner
   I denne forordning forstås ved:
   1)   »relevant operatør«:

               a)

               et investeringsselskab, der driver en multilateral handelsfacilitet (MHF)

               b)

               et investeringsselskab, der driver en organiseret handelsfacilitet (OHF)

               c)

               en markedsoperatør, der driver en multilateral handelsfacilitet (MHF)

               d)

               en markedsoperatør, der driver en organiseret handelsfacilitet (OHF)

         2)   »aktivklasser«: de kategorier af finansielle instrumenter, der er fastsat i afsnit C i bilag I til direktiv 2014/65/EU.
   Artikel 2
   Oplysninger, der skal forelægges om MHF'er og OHF'er
   1.   En relevant operatør skal forelægge følgende oplysninger for den kompetente myndighed:

               a)

               aktivklasserne for de finansielle instrumenter, der handles i MHF'en eller OHF'en

               b)

               reglerne og procedurerne for at stille finansielle instrumenter til rådighed for handel samt nærmere detaljer om de offentliggørelsesordninger, der anvendes til at stille disse oplysninger til rådighed for offentligheden

               c)

               reglerne og procedurerne for at sikre objektiv og ikkediskriminerende adgang til handelsfaciliteter samt nærmere detaljer om de offentliggørelsesordninger, der anvendes til at stille disse oplysninger til rådighed for offentligheden

               d)

               foranstaltningerne og procedurerne for at sikre, at der er adgang til offentligt tilgængelige oplysninger, der er tilstrækkelige til, at brugerne af MHF'en eller OHF'en, under hensyn både til brugernes karakteristika og til de handlede finansielle instrumenters klasser, kan foretage en investeringsbedømmelse

               e)

               systemerne, procedurerne og ordningerne for at sikre overholdelse af betingelserne i artikel 48 og 49 i direktiv 2014/65/EU

               f)

               en nøje beskrivelse af alle ordninger, der kan lette frembringelsen af likviditet til systemet som f.eks. prisstillelsesordninger

               g)

               ordningerne og procedurerne for at overvåge transaktioner i henhold til artikel 31 i direktiv 2014/65/EU

               h)

               reglerne og procedurerne for suspension og fjernelse af finansielle instrumenter fra handelen i henhold til artikel 32 i direktiv 2014/65/EU

               i)

               de foranstaltninger, der træffes for at opfylde de før- og efterhandelsgennemsigtighedsforpligtelser, som gælder for de handlede finansielle instrumenter og MHF'ens eller OHF'ens handelsfunktion; disse oplysninger skal ledsages af oplysninger om, hvorvidt det er hensigten at anvende dispensationer i henhold til artikel 4 og 9 i forordning (EU) nr. 600/2014 og udskudt offentliggørelse i henhold til samme forordnings artikel 7 og 11

               j)

               ordningerne for effektiv afregning af de transaktioner, der er gennemført i operatørens systemer, og for at sikre, at brugere er vidende om deres respektive ansvar i forbindelse hermed

               k)

               en liste over medlemmerne eller deltagerne i den MHF eller OHF, som operatøren driver.

         2.   En relevant operatør skal for den kompetente myndighed forelægge en detaljeret beskrivelse af, hvordan operatørens handelssystem fungerer med angivelse af:

               a)

               om systemet udgør en voice trading-funktion, en elektronisk funktion eller en hybridfunktion

               b)

               arten af enhver algoritme eller ethvert program, der anvendes til at bestemme matchning eller udførelse af handelsinteresser, hvis der er tale om et elektronisk handelssystem eller et hybridhandelssystem

               c)

               de regler og protokoller, der anvendes til at bestemme matchning eller udførelse af handelsinteresser, hvis der er tale om et voice trading-system

               d)

               en beskrivelse af, hvordan handelssystemet opfylder de enkelte elementer i definitionen af en MHF eller en OHF.

         3.   En relevant operatør skal for den kompetente myndighed forelægge oplysninger om, hvordan og i hvilke tilfælde driften af MHF'en eller OHF'en vil give anledning til potentielle konflikter mellem MHF'en eller OHF'en, dens operatør eller ejere og MHF'ens eller OHF'ens sunde funktion. Den relevante operatør skal angive procedurerne og ordningerne til opfyldelse af kravene i artikel 18, stk. 4, i direktiv 2014/65/EU.
   4.   En relevant operatør skal for den kompetente myndighed forelægge følgende oplysninger om de outsourcingordninger, der vedrører ledelsen, driften eller overvågningen af MHF'en eller OHF'en:

               a)

               de organisatoriske foranstaltninger til identificering af risiciene i forbindelse med disse outsourcede aktiviteter og til overvågning af de outsourcede aktiviteter

               b)

               den kontraktlige aftale mellem den relevante operatør og enheden, der leverer den outsourcede tjenesteydelse, i hvilken arten, anvendelsesområdet, målsætningerne og serviceniveauaftalerne er beskrevet.

         5.   En relevant operatør skal for den kompetente myndighed forelægge oplysninger om enhver forbindelse til eller deltagelse af et reguleret marked, en MHF, en OHF eller en systematisk internalisator ejet af den samme relevante operatør.
   Artikel 3
   Yderligere oplysninger, der skal forelægges om MHF'er
   Ud over de oplysninger, der er fastsat i artikel 2, skal en relevant operatør for den kompetente myndighed forelægge følgende oplysninger vedrørende kravene i artikel 19, stk. 3, i direktiv 2014/65/EU:

               a)

               en beskrivelse af de ordninger og systemer, der anvendes for at styre de risici, operatøren udsættes for, påvise alle væsentlige risici for operatørens drift og indføre effektive foranstaltninger til at mindske disse risici

               b)

               en beskrivelse af de ordninger, der anvendes for at lette en effektiv og rettidig gennemførelse af de transaktioner, der foretages i operatørens systemer

               c)

               en beskrivelse af de finansielle ressourcer, der anses for tilstrækkelige til at lette operatørens ordentlige funktion, under hensyntagen til arten og omfanget af de transaktioner, der gennemføres på markedet, og til arten og omfanget af de risici, operatøren er udsat for.

         Artikel 4
   Oplysninger, der skal forelægges om MHF'er, der allerede er i drift
   Et investeringsselskab eller en markedsoperatør, der har tilladelse til at drive en MHF i henhold til artikel 5 i Europa-Parlamentets og Rådets direktiv 2004/39/EF (5), som er i drift på datoen for anvendelse af denne forordning, skal forelægge alle de oplysninger, der er omhandlet i denne forordnings artikel 2 og 3, hvor det kræves:

               a)

               for at rette, ajourføre eller præcisere oplysninger, som den relevante operatør tidligere har indsendt til den kompetente myndighed

               b)

               for at dokumentere opfyldelsen af de forpligtelser i henhold til direktiv 2014/65/EU og forordning (EU) nr. 600/2014, som ikke fandt anvendelse på MHF'en før anvendelsen af denne forordning.

         Artikel 5
   Yderligere oplysninger, der skal forelægges om MHF'er med henblik på registrering som et SMV-vækstmarked
   En relevant operatør, som ansøger om registrering af en MHF som et SMV-vækstmarked, skal sikre, at det af de oplysninger, der er forelagt i henhold til artikel 2 og 3, klart fremgår, hvilke funktioner eller ordninger der gælder for SMV-vækstmarkedet.
   Artikel 6
   Yderligere oplysninger, der skal forelægges om OHF'er
   Som supplement til artikel 2 skal en relevant operatør, der driver en OHF, forelægge følgende oplysninger for den kompetente myndighed:

               a)

               oplysninger om, hvorvidt et andet investeringsselskab er ansat til på et uafhængigt grundlag at udføre prisstillelsen i OHF'en i overensstemmelse med artikel 20, stk. 5, i direktiv 2014/65/EU

               b)

               en nøje beskrivelse af, hvordan og under hvilke omstændigheder operatøren udfører ordrer i OHF'en på et skønsmæssigt grundlag i overensstemmelse med artikel 20, stk. 6, i direktiv 2014/65/EU

               c)

               de regler, procedurer og protokoller, der gør det muligt for operatøren at dirigere et medlems eller en deltagers handelsinteresse uden for OHF'ens faciliteter

               d)

               en beskrivelse af anvendelsen af ejermatchningshandel, som er i overensstemmelse med artikel 20, stk. 7, i direktiv 2014/65/EU

               e)

               reglerne og procedurerne for at sikre overensstemmelse med artikel 24, 25, 27 og 28 i direktiv 2014/65/EU for så vidt angår transaktioner, der gennemføres i en OHF, hvis disse regler finder anvendelse på den relevante operatør i forbindelse med en OHF-bruger.

         Artikel 7
   Oplysninger om specifikke aktivklasser
   Hvis en relevant operatør af en MHF eller OHF anvender forskellige regler for forskellige aktivklasser, skal den forelægge de oplysninger, der kræves i henhold til denne forordning, for hver af disse aktivklasser særskilt.
   Artikel 8
   Væsentlige ændringer
   1.   En relevant operatør skal for den kompetente myndighed forelægge en beskrivelse af alle væsentlige ændringer af de oplysninger, der tidligere er indsendt i overensstemmelse med nærværende forordning, og som vil være relevante for vurderingen af denne operatørs overholdelse af direktiv 2014/65/EU og forordning (EU) nr. 600/2014.
   2.   Hvis en relevant operatør indsender nye oplysninger til den kompetente myndighed for at rette, ajourføre eller præcisere oplysninger, der tidligere er indsendt i overensstemmelse med nærværende forordning, er det ikke nødvendigt, at den medtager oplysninger, som er mindre vigtige eller af teknisk art, og som ikke vil være relevante for vurderingen af operatørens overholdelse af direktiv 2014/65/EU eller forordning (EU) nr. 600/2014.
   3.   Et investeringsselskab eller en markedsoperatør, der har tilladelse til at drive en MHF i henhold til direktiv 2004/39/EF, som er i drift på datoen for anvendelse af denne forordning, skal ud over beskrivelsen i stk. 1 i denne artikel for den kompetente myndighed forelægge en beskrivelse af alle væsentlige ændringer af de oplysninger, der tidligere er indsendt til den kompetente myndighed vedrørende den pågældende MHF i henhold til nævnte direktiv.
   Artikel 9
   Format for forelæggelsen af beskrivelsen
   1.   Hvis den relevante operatør for den kompetente myndighed forelægger en beskrivelse af, hvordan den MHF eller OHF, den driver, fungerer, som fastsat i denne forordning, skal den relevante operatør medtage tydelige henvisninger, som opfylder kravene i den model, der er fastsat i skema 1 i bilaget.
   2.   En relevant operatør skal ved forelæggelsen af de oplysninger, der kræves i henhold til denne forordning, medtage henvisninger til de relevante bestemmelser i reglerne for MHF'en eller OHF'en, aftaler eller kontrakter med deltagere eller relevante tredjeparter og interne procedurer og politikker.
   3.   En relevant operatør skal forelægge de oplysninger, der kræves i henhold til denne forordning, for den kompetente myndighed i elektronisk format.
   4.   En relevant operatør skal ved forelæggelsen af de oplysninger, der kræves i henhold til denne forordning:

               a)

               tildele hvert dokument, den indgiver, et entydigt referencenummer

               b)

               sikre, at det af de oplysninger, den indgiver, tydeligt fremgår, hvilket specifikt krav i denne forordning den henviser til, og i hvilket dokument de pågældende oplysninger forelægges, ved at anvende det entydige referencenummer til at identificere dokumentet med

               c)

               sikre, at hvis et krav i denne forordning ikke finder anvendelse på den, skal dette angives sammen med en forklaring

               d)

               indgive disse oplysninger i det format, der er fastsat i skema 1 i bilaget.

         5.   Hvis beskrivelsen forelægges i forbindelse med en anmodning om meddelelse af tilladelse, skal en enhed, der anmoder om meddelelse af tilladelse til at levere mere end én tjenesteydelse samtidig, forelægge én ansøgning, hvoraf det tydeligt fremgår, hvilke tjenesteydelser de forelagte oplysninger vedrører. Når det samme dokument skal betragtes som en del af flere anmodninger om meddelelse af tilladelse, anvendes, med henblik på forelæggelsen af oplysningerne i det format, der er fastsat i skema 1 i bilaget, det samme referencenummer, når det samme dokument indgives for flere ansøgninger.
   Artikel 10
   Underretning af ESMA
   En kompetent myndighed skal underrette ESMA om meddelelse af tilladelse til en relevant operatør som en MHF eller en OHF i elektronisk format og i det format, der er fastsat i skema 2 i bilaget.
   Artikel 11
   Ikrafttrædelse og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den dato, der er angivet i artikel 93, stk. 1, andet afsnit, i direktiv 2014/65/EU.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. maj 2016.

            På Kommissionens vegne

         Jean-Claude JUNCKER

            Formand

      (1)  EUT L 173 af 12.6.2014, s. 349.

      (2)  Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012 (EUT L 173 af 12.6.2014, s. 84).

      (3)  Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281 af 23.11.1995, s. 31).

      (4)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).

      (5)  Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF (EUT L 145 af 30.4.2004, s. 1).

      BILAG

         Formater

         Skema 1

         Oplysninger, som indgives af operatører af MHF'er og OHF'er

                  Relevant operatør, for hvilken ansøgningen indgives

                  Relevant artikel i gennemførelsesforordning (EU) 2016/824

                  Dokumentets referencenummer

                  Dokumentets titel

                  Kapitel, afdeling eller side i dokumentet, hvoraf oplysningerne fremgår, eller årsagerne til, at oplysningerne ikke gives

         Skema 2

         Oplysninger, som skal sendes til ESMA

                  Underrettende kompetent myndighed

                  Den relevante operatørs navn

                  Navnet på den MHF eller OHF, der drives

                  MIC-kode

                  Tjenesteydelser, der leveres af MHF'en eller OHF'en


title: Kommissionens gennemførelsesforordning (EU) 2015/212 af 11. februar 2015 om fastlæggelse af regler for anvendelse af Europa-Parlamentets og Rådets forordning (EU) nr. 223/2014 for så vidt angår de tekniske specifikationer for systemet til registrering og lagring af data om hver enkelt operation, der er nødvendige i forbindelse med overvågning, evaluering, finansiel forvaltning, verificering og revision, herunder data om individuelle deltagere i operationer, der medfinansieres af OP II

text:
               12.2.2015

               DA

               Den Europæiske Unions Tidende

               L 36/1

         KOMMISSIONENS GENNEMFØRELSESFORORDNING (EU) 2015/212
   af 11. februar 2015
   om fastlæggelse af regler for anvendelse af Europa-Parlamentets og Rådets forordning (EU) nr. 223/2014 for så vidt angår de tekniske specifikationer for systemet til registrering og lagring af data om hver enkelt operation, der er nødvendige i forbindelse med overvågning, evaluering, finansiel forvaltning, verificering og revision, herunder data om individuelle deltagere i operationer, der medfinansieres af OP II
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 223/2014 af 11. marts 2014 om Den Europæiske Fond for Bistand til de Socialt Dårligst Stillede (1), særlig artikel 32, stk. 8, andet afsnit, og
   ud fra følgende betragtninger:

               (1)

               Ved Kommissionens gennemførelsesforordning (EU) nr. 463/2014 (2) fastsættes bestemmelser, der er nødvendige for udarbejdelsen af programmerne. For at sikre gennemførelsen af de programmer, der finansieres af Den Europæiske Fond for Bistand til de Socialt Dårligst Stillede, er det nødvendigt at fastsætte nærmere bestemmelser for anvendelsen af forordning (EU) nr. 223/2014.

               (2)

               I forbindelse med anvendelsen af artikel 32, stk. 2, litra d), i forordning (EU) nr. 223/2014 er det nødvendigt at fastsætte tekniske specifikationer for systemet til registrering og lagring i elektronisk form af data om hver enkelt operation, der er nødvendige i forbindelse med overvågning, evaluering, finansiel forvaltning, verificering og revision.

               (3)

               De detaljerede tekniske specifikationer for systemet til registrering og lagring af data bør være tilstrækkeligt dokumenteret til at sikre et revisionsspor i overensstemmelse med de lovgivningsmæssige krav.

               (4)

               Systemet til registrering og lagring af data bør også omfatte passende søgeværktøjer og rapporteringsfunktioner, således at man let kan hente og samle de deri opbevarede oplysninger med henblik på overvågning, evaluering, finansiel forvaltning, verificering og revision.

               (5)

               Foranstaltningerne i denne forordning er i overensstemmelse med udtalelse fra Udvalget for Den Europæiske Fond for Bistand til de Socialt Dårligst Stillede —

         VEDTAGET DENNE FORORDNING:
   Artikel 1
   Generelle bestemmelser
   Systemet til registrering og lagring af data om operationer, der er omhandlet i artikel 32, stk. 2, litra d), i forordning (EU) nr. 223/2014, skal være i overensstemmelse med de tekniske specifikationer, der er fastsat i artikel 2-5.
   Artikel 2
   Beskyttelse og opbevaring af data og dokumenter og deres integritet
   1.   Adgangen til systemet baseres på foruddefinerede rettigheder for forskellige typer brugere og fjernes, hvis den ikke længere er nødvendig.
   2.   Systemet opbevarer enhver registrering, ændring og sletning af dokumenter og oplysninger.
   3.   Systemet må ikke tillade ændring af indholdet af dokumenter med en elektronisk signatur. Der vil blive sat et tidsstempel, der ikke kan ændres, som er knyttet til dokumentet, og som attesterer indleveringen af dokumentet med elektronisk signatur. Sletning af sådanne dokumenter vil blive registreret i henhold til stk. 2.
   4.   Dataene skal være genstand for regelmæssig backup. Backupfilen med kopi af hele indholdet af den elektroniske fil skal være klar til brug i nødstilfælde.
   5.   Faciliteten for elektronisk lagring skal være beskyttet mod enhver risiko for tab eller ændring af dennes integritet. En sådan beskyttelse skal omfatte fysisk beskyttelse mod ukorrekt temperatur og luftfugtighed, systemer til sporing af brand og tyveri, passende beskyttelsessystemer mod virusangreb, hackere og anden uvedkommende adgang.
   6.   Systemet sørger for dataflytning og ajourføring af format og IT-miljø med intervaller, der er tilstrækkelige til at sikre læsbarheden af og adgangen til dokumenter og data indtil udgangen af den periode, der er nævnt i artikel 51, stk. 1, i forordning (EU) nr. 223/2014.
   Artikel 3
   Søge- og rapporteringsfunktioner
   Systemet skal omfatte:

               a)

               passende søgeredskaber, der sikrer, at det er let at genfinde dokumenter, data og metadata

               b)

               en rapporteringsfunktion, der gør det muligt at generere rapporter på grundlag af foruddefinerede kriterier, især for de data, der er omhandlet i Kommissionens delegerede forordning (EU) nr. 532/2014 (3)

               c)

               en mulighed for at gemme, eksportere eller udskrive de rapporter, der er nævnt i litra b), eller et link til en ekstern facilitet, der giver denne mulighed.

         Artikel 4
   Dokumentation for systemet
   Forvaltningsmyndigheden giver detaljeret og opdateret funktionel og teknisk dokumentation vedrørende systemets drift og karakteristika, der på anmodning er tilgængelig for relevante enheder med ansvar for forvaltningen af programmet, og for Kommissionen og Den Europæiske Revisionsret.
   Den dokumentation, der er omhandlet i stk. 1, udgør dokumentation for gennemførelsen af forordning (EU) nr. 223/2014 i den pågældende medlemsstat.
   Artikel 5
   Sikkerhed ved informationsudveksling
   Det anvendte system skal være beskyttet af tilstrækkelige sikkerhedsforanstaltninger med hensyn til klassificering af dokumenter og beskyttelse af informationssystemer og personoplysninger. Disse foranstaltninger skal være i overensstemmelse med internationale standarder og nationale retsforskrifter.
   De sikkerhedsforanstaltninger, der er omhandlet i stk. 1, skal beskytte netværk og transmissionsfaciliteter i de tilfælde, hvor det anvendte system indgår i et samspil med andre moduler og systemer.
   Artikel 6
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. februar 2015.

            På Kommissionens vegne

         Jean-Claude JUNCKER

            Formand

      (1)  EUT L 72 af 12.3.2014, s. 1.

      (2)  Kommissionens gennemførelsesforordning (EU) Nr. 463/2014 af 5. maj 2014 om vilkår og betingelser for det elektroniske system til udveksling af data mellem medlemsstaterne og Kommissionen, jf. Europa-Parlamentets og Rådets forordning (EU) nr. 223/2014 om Den Europæiske Fond for Bistand til de Socialt Dårligst Stillede (EUT L 134, 7.5.2014, s. 32).

      (3)  Kommissionens delegerede forordning (EU) nr. 532/2014 af 13. marts 2014 om supplerende regler til Europa-Parlamentets og Rådets forordning (EU) nr. 223/2014 om Den Europæiske Fond for Bistand til de Socialt Dårligst Stillede (EUT L 148, 20.5.2014, s. 54).